C 301/144
MT
Il-Ġurnal Uffiċjali tal-Unjoni Ewropea
5.8.2022
Emenda 7 Premessa 31 Test propost mill-Kummissjoni Ewropea
Emenda tal-KtR
L-Istati Membri jenħtieġ li jappoġġaw lill-korpi pubbliċi fl-ippjanar u fl-adozzjoni ta’ miżuri li jtejbu l-effiċjenza enerġetika, inkluż fil-livelli reġjonali u lokali, billi jipprovdu linji gwida li jippromwovu l-bini tal-kompetenzi u l-oppor­ tunitajiet tat-taħriġ u jħeġġu l-kooperazzjoni fost il-korpi pubbliċi, inkluż fost l-aġenziji.
Għal dak il-għan, l-Istati Membri jistgħu jistabbilixxu ċentri ta’ kompetenza nazz­ jonali dwar kwistjonijiet kumplessi, bħall-konsulenza lill-aġenziji lokali jew reġjonali tal-enerġija dwar it-tisħin jew it-tkessiħ distrettwali.
L-Istati Membri jenħtieġ li jappoġġaw lill-awtoritajiet lokali u reġjonali kif ukoll lil korpi pubbliċi oħrajn fl-ippjanar u fl-adozzjoni ta’ miżuri li jtejbu l-effiċjenza enerġetika, inkluż fil-livelli reġjonali u lokali, billi jipprovdu appoġġ finanzjarju u tekniku u jippreżentaw pjanijiet li jindirizzaw in-nuqqas tal-forza tax-xogħol u professjonisti kwalifikati meħtieġa għall-istadji kollha tat-tranżizzjoni ekoloġika, inklużi persuni tas-sengħa kif ukoll esperti tat-teknoloġija ekoloġika b’livell għoli ta’ ħiliet, xjenzati applikati u innovaturi.
L-Istati Membri jenħtieġ li jappoġġaw lill-korpi pubbliċi biex iqisu l-benefiċċji usa’ lil hinn mill-iffrankar tal-enerġija, bħall-klima ta’ ġewwa tajba għas-saħħa b’arja ta’ ġewwa u kwalità ambjentali mtejba, kif ukoll it-titjib tal-kwalità tal-ħajja, speċjalment għall-iskejjel, id-djar ta’ kura ta’ matul il-jum, l-akkomodazzjoni protetta, id-djar tal-kura u l-isptarijiet.
L-Istati Membri jenħtieġ li jipprovdu linji gwida li jippromwovu l-bini tal-kompetenzi u l-opportunitajiet tattaħriġ u jħeġġu l-kooperazzjoni fost il-korpi pubbliċi, inkluż fost l-aġenziji.
Għal dak il-għan, l-Istati Membri jistgħu jistabbilixxu ċentri ta’ kompetenza nazzjonali u reġjonali dwar kwistjonijiet kumplessi, bħall-konsulenza lill-aġenziji lokali jew reġjonali tal-enerġija dwar it-tisħin jew it-tkessiħ distrettwali.
Raġuni Evidenti.